Oswald Boelcke

Oswald Boelcke (født 19. mai 1891 i Giebichstein ved Halle i Tyskland, død 28. oktober 1916 ved Bapaume i Pas-de-Calais i Frankrike) var en tysk flyver under første verdenskrig og en av de mest innflytelsesrike patruljeledere og taktikere i de tidlige årene med luftkamp, og var blant annet mentor for den den gang unge og uerfarne Manfred von Richthofen. Boelcke ble drept i en krasjlanding etter en luftkamp 28. oktober 1916.

Dicta Boelcke 
Boelcke formaliserte sine erfaringer med luftkamp i et lite skrift som ble kalt Dicta Boelcke. Hans 8 hovedpunkter var:

 Forsøk å alltid sikre at du har fordelen for du angriper, om mulig angrip med sola i ryggen.
 Alltid gjennomfør angrepet du har begynt.
 Ikke skyt før du er på kloss hold, og kun når du har fienden klart i siktet.
 Ha alltid øynene på motstanderen, og la deg ikke dra inn i feller.
 I alle typer angrep er det essensielt å angripe fienden bakfra.
 Om en fiende angriper ovenfra, ikke forsøk å manøvrere unna men snu og møt angrepet.
 Når du er over fiendens område, ha alltid klart for deg hvor dine egne linjer er.
 Tips til skvadroner: Det er i prinsippet bedre å fly i grupper på 4 til 6. Om en luftkamp bryter opp til en serie enkeltdueller, sørg for at ikke alle går etter en motstander.

Den siste luftkampen 
Det var det 6. oppdraget Boelcke fløy den dagen, og i hasten etter å komme i luften glemte han å feste sikkerhetsselen skikkelig. Under luftkampen ble flyet truffet av understellet til en av hans egne skvadronkamerater. Den øvre vingen på hans Albatros D.II løsnet, men Boelcke klarte å lande flyet i en relativt kontrollert nødlanding, men han slo hodet og døde. Setebeltet holdt ham ikke tilbake, og han brukte aldri hjelm når han fløy.

Referanser

Eksterne lenker 
 Boelckes feltdagbok (engelsk) fra Project Gutenberg

Personer fra Halle
Tyske arméoffiserer
Tyske flyveress
Tyskere fra første verdenskrig
Adelige tyskere
Pour le Mérite
Tysk militærpersonell (Hæren i Keiserrike)
Flyvere omkommet i luftfartsulykker i Frankrike
Tysk militærpersonell drept i første verdenskrig